มีอาการเจ็บที่หน้าอก เวลาขยับตัวตอนนอน เวลาไอ และก็เวลาทำงานยกของ จะเจ็บมาก แต่ลองกดที่หน้าอกไม่มีอาการเจ็บ เวลาไอมากๆจะเหมือนอาเจียนตลอด ไปหาที่ โรงพยาบาล แห่งหนึ่ง บอกเป็น โรคกระเพาะ ให้ยา แก้ปวดทอง ลดกรด และยาลดอาการอาเจียนมา แต่ทานไป 2-3 วัน อาการไม่ดีขึ้นเลยครับ ยังปวดและเจ็บที่หน้าอกแปลบๆเหมือนเดิม
สวัสดีค่ะ อาการเจ็บที่หน้าอกดังกล่าวมา อาจเกิดจาก-เจ็บจากกล้ามเนื้อหรือกระดูกอ่อนบริเวณอกอักเสบ อาจสัมพันธ์กับท่าทาง มีจุดกดเจ็บชัดเจน-เจ็บจากกรดไหลย้อน จะมีอาการแสบร้อนกลางอก คลื่นไส้ อาเจียนร่วมด้วย-เจ็บจากปลายเส้นประสาทอักเสบ อาจเป็นลักษณะเจ็บจี๊ดๆ เจ็บไม่มาก และเป็นๆหายๆ-เจ็บจากโรคหัวใจ เช่นหัวใจขาดเลือด มักจะเป็นเจ็บตื้อๆเหมือนมีของหนักมาทับร่วมกับมีร้าวไปกรามหรือแขน มีเหงื่อแตก ทำคลื่นไฟฟ้าหัวใจพบความผิดปกติ หรือเจ็บจากหัวใจเต้นผิดจังหวะ อาจมีอาการใจสั่นมากร่วมด้วยหากสัมพันธ์กับการไอหรือยกของ น่าจะเกี่ยวกับกล้ามเนื้อมากที่สุดถ้ากินยาที่่แพทย์จ่ายมาแล้วยังไม่ดีขึ้น หรือมีอาการเช่นเหนื่อยง่ายมากขึ้น ตัวบวม นอนราบไม่ได้ ใจสั่นบ่อยๆ เจ็บบ่อยขึ้นและรุนแรงมากขึ้น เรื่อยๆ ควรกลับไปตรวจซ้ำการดูแลตัวเองเบื้องต้น หลีกเลี่ยงการทำงานหนัก หรือยกของหนัก ไม่ไปกดบริเวณที่เจ็บบ่อยๆ รับประทานยาแก้ปวด หรือยาแก้อักเสบที่ไม่ใช่สเตียรอยด์ได้ รับประทานอาหารอ่อนๆย่อยง่าย ไม่นอนทันทีหลังรับประทานอาหาร